**ԱՄՓՈՓԱԹԵՐԹ**

**ՀՀ ՍԵՎԱՆԱ ԼՃԻ ՋՐՀԱՎԱՔ ԱՎԱԶԱՆԻ ԱՌԱՓՆՅԱ ՀԱՏՎԱԾՆԵՐԻ ՀԱՄԱՅՆՔԻ ՔԱՂԱՔԱՇԻՆԱԿԱՆ ԳՈՏԵՎՈՐՄԱՆ ՆԱԽԱԳԾԻ ՄՇԱԿՄԱՆ ՏԵԽՆԻԿԱԿԱՆ ԱՌԱՋԱԴՐԱՆՔԻ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԿՈՂՄԻՑ ՆԵՐԿԱՅԱՑՎԱԾ ԱՌԱՋԱՐԿՈՒԹՅՈՒՆՆԵՐԻ ԵՎ ԴԻՏՈՂՈՒԹՅՈՒՆՆԵՐԻ**

|  |  |
| --- | --- |
| **1. ՀՀ կրթության, գիտության, մշակույթի և սպորտի նախարարություն** | 22-08-2024, |
| 01/20-1/25367-2024 |
| Հայտնում եմ, որ ՀՀ քաղաքաշինության կոմիտեի կողմից մշակված ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի վերաբերյալ ԿԳՄՍ նախարարությունը /այսուհետ՝ Նախարարություն/ առարկություններ չունի:  Միաժամանակ Նախարարությունն առաջարկում է.   * Տեխնիկական առաջադրանքի «պատմամշակութային ժառանգություն» բառերը խմբագրել «պատմության և մշակույթի անշարժ հուշարձաններ» բառերով՝ գործող օրենսդրական ձևակերպմանը համապատասխան։ * Տեխնիկական առաջադրանքի «Նախագծի կազմը» բաժնի Քաղաքաշինական իրավիճակը պարբերության երկրորդ մասի «բնական» բառից հետո լրացնել «պատմական» բառը, իսկ «կառավարման» բառից հետո «պահպանության» բառը։ * Տեխնիկական առաջադրանքի «Օրենսդրական դաշտ» բաժնում լրացնել «Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» ՀՀ օրենքը։ | 1. Ընդունվել է՝ կատարվել է լրամշակում 2. Ընդունվել է՝ կատարվել է լրամշակում 3. Ընդունվել է՝ կատարվել է լրամշակում |
| **2. ՀՀ տարածքային կառավարման և ենթակառուցվածքների նախարարություն** | 27-08-2024, |
| ԳՍ/14.1/27493-2024 |
| ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի նախագծի /այսուհետ՝ Նախագիծ/ վերաբերյալ առաջարկում ենք դիտարկել նաև կառուցապատման ժամանակ լոկալ կոյուղու մաքրման կայանների կառուցման հարցը։ Կեղտաջրերի մաքրման խնդիրը չլուծելը կարող է հանգեցնել շրջակա միջավայրի ավելի լուրջ խնդիրների։  Միաժամանակ, Նախագծի վերաբերյալ ներկայացնում ենք «Միջազգային էներգետիկ կորպորացիա» ՓԲ ընկերության առաջարկությունները։  Առդիր՝ էլեկտրոնային նյութ։  **2.1. «Միջազգային էներգետիկ կորպորացիա» ՓԲ ընկերության գրությունը և առաջարկությունները`**  Ի պատասխան ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի /այսուհետ՝ Նախագիծ/ վերաբերյալ 20.08.2024թ. թիվ ՀՎ/22.2/26745-2024 գրության, առաջարկում եմ՝   1. Նախագծի մշակման փուլերը բաժնում ավելացնել նոր փուլ՝ մոնիթորինգի (նախնական, ընթացքային և վերջնական) իրականացման վերաբերյալ կամ Նախագծի առաջին փուլը շարադրել հետևյալ բովանդակությամբ՝ ելակետային նյութերի հավաքում, մոնիթորինգ, վերլուծություն, համակարգում: 2. Նախագծի շրջանակներում իրականացնել էներգետիկական համակարգի, վերջինիս ենթակառուցվածքների վրա ազդեցության և ռիսկերի գնահատում: 3. Նախագծի կառուցվածքը բաժնում «տնկարկների մահ» բառակապակցությունը փոխարինել «տնկարկների ոչնչացում» բառակապակցությամբ: 4. Նախագծի «Օրենսդրական դաշտ» բաժնում «տաչածական» տառակապակցությունը փոխարինել «տարածական» բառով: 5. Օրենսդրական դաշտ բաժնի ութերորդ կետում «մայմանագրեր» տառակապակցությունը փոխարինել «պայմանագրեր բառով: | 1. Ընդունված է ի գիտություն:   առաջադրանքի «Ընդհանուր պահանջներ» բաժնում որպես պարտադիր պահանջ դրված է կոյուղու լոկալ մաքրման կայանների տեղադրման հարցը:  2.1.1.Քաղաքաշինական փաստաթղթերը մշակվում են հետևյալ փուլերով.   * Ելակետային նյութերի հավաքագրում. * բազմագործոն վերլուծության հիման վրա համալիր գնահատում:   Միաժամանակ պարզ չէ, թե ինչ՞ են պարունակում տվյալ փուլերը և որն է դրանց անցկացման կարգը: Քաղաքաշինական ծրագրային փաստաթղթերի մշակման կանոնակարգման փաստաթղթերում առկա չէ մոնիթորինգի պահանջ:  2.1.2. Խնդրում ենք կատարել հղում ռիսկերի գնահատում կատարելու իրավական փաստաթղթի (կարգի) վրա՝ առաջադրանքում տվյալ հղումն ավելացնելու, որպեսզի նախագծողն ի վիճակի լինի դրանով առաջնորդվելու:  2.1.3. Ընդունվել է՝ կատարվել է փոփոխություն:   * + 1. Ընդունվել է՝ կատարվել է փոփոխություն     2. Ընդունվել է՝ կատարվել է փոփոխություն |
| * 1. **ՀՀ տարածքային կառավարման և ենթակառուցվածքների նախարարություն** | 30-01-2025 |
| ԴԽ/14.1/3152-2025 |
| ՀՀ տարածքային կառավարման և ենթակառուցվածքների նախարարությունը ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի լրամշակված նախագծում անհրաժեշտ է հաշվի առնել ՀՀ կառավարության 2011 թվականի մարտի 3-ի N 177 որոշմամբ հաստատված Սևանա լճի կենտրոնական գոտում կառուցապատման համար նախատեսված տարածքների գոտիավորման նախագծի պահանջները:  Միաժամանակ տեղեկացնում ենք, որ տեխնիկական առաջադրանքի լրամշակված նախագիծը քննարկվել է շահագրգիռ մարմինների հետ և կից ներկայացվում են վերջիններիս դիրքորոշումները։  Առդիր՝ էլեկտրոնային նյութ։  **2.2.1. «Միջազգային էներգետիկ կորպորացիա» ՓԲ ընկերության գրությունը և առաջարկությունները`**  Ի պատասխան ՀՀ քաղաքաշինության կոմիտեի կողմից ուղարկված Սևանա լճի ջրհավաք ավազանի առափնյա հատվածների քաղաքաշինական գոտևորման մշակման տեխնիկական առաջադրանքի լրամշակված նախագծի այսուհետ՝ «Նախագիծ» վերաբերյալ 2025 թվականի հունվարի 13-ի № ԱՍ/22․2/963-2025 գրության հայտնում եմ, որ «Սևան ազգային պարկի» Սևանա լճի ափամերձ տարածքում է գտնվում «Միջազգային էներգետիկ կորպորացիա» փակ բաժնետիրական ընկերությանը (այսուհետ՝ «Ընկերություն») սեփականության իրավունքով պատկանող «Սևան» հիդրոէլեկտրակայանի «Սևան ձկնապաշտպան» կառույցը (սեփականության վկայական №2846995), որը համարվում է հիդրոէլեկտրակայանի անբաժանելի մաս, ռազմավարական նշանակության էներգետիկ օբյեկտ և բնապահպանական նշանակության կառույց։  Ելնելով վերոգրյալից՝ անհրաժեշտ է հաշվի առնել «Քաղաքաշինության մասին» ՀՀ օրենքի 19-րդ հոդվածի «բ» կետը, որտեղ նշվում է, որ Սևանա լճի ջրհավաք ավազանի և ջրային ռեսուրսների օգտագործմանն առնչվող հիդրոտեխնիկական կառուցվածքների տարածքներում գտնվող օբյեկտները համարվում են քաղաքաշինական գործունեության հատուկ կարգավորման օբյեկտներ և այդ տարածքներում քաղաքաշինական գործունեությունը ենթակա է հատուկ կարգավորման։  Նախագիծը մշակելիս անհրաժեշտ է նաև ապահովել «էներգետիկայի բնագավառի օբյեկտների անվտանգության գոտիների չափերը և դրանց օգտագործման կարգը հաստատելու մասին» 1998 թվականի մայիսի 26-ի № 313 կառավարության որոշման պահանջները, այն է էներգետիկայի բնագավառի օբյեկտներից մինչև տարբեր նշանակության օբյեկտները, շինությունները, կառույցները և հողօգտագործողների կողմից օգտագործվող հողերը պետք է լինի առնվազն 6 մետր հեռավորություն։  Ինչ վերաբերվում է Ընկերության № 2/2-032/49Բ գրությամբ նշված հանգամանքների առավել առարկայական պարզաբանմանը, ապա հայտնում եմ՝ նախագծի մշակման փուլեր բաժնում առաջարկվող մոնիթորինգ փուլը ենթադրում է․   * նախնական մոնիթորինգ՝ տարածքների օգտագործման և առկա ռիսկերի համակողմանի վերլուծություն և գնահատում, * ընթացքային մոնիթորինգ՝ նախագծի իրականացման ընթացքում շրջակա միջավայրի, էներգետիկ և այլ ենթակառուցվածքների, լանդշաֆտի, սոցիալ-տնտեսական և մշակութային ժառանգության վրա ազդեցության մշտադիտարկում, * վերջնական մոնիթորինգ՝ նախագծի ավարտից հետո իրականացված աշխատանքների համապատասխանության գնահատում:   Իսկ մոնիթորինգի գործիքակազմը և մեթոդները ենթադրում են․ տվյաների հավաքագրման և վերլուծության մեթոդներ՝ փաստաթղթային ուսումնասիրություն, տարածքների տեղում ուսումնասիրություն, տարածքների հեռահար զննում (Remote Sensing), գեոդեզիական և GIS տեխնոլոգիաներ, էկոլոգիական գնահատման մեթոդներ և տեխնիկական միջոցներ՝ սենսորներ և չափիչ սարքավորումներ, լաբորատոր փորձաքննություններ, հեռավար զոնդավորման համակարգեր։  Մոնիթորինգի իրականացման մեխանիզմը պետք է համահունչ լինի «Սևանա լճի մասին», «Էներգետիկայի մասին», «Բնության հատուկ պահպանվող տարածքների մասին», «Քաղաքաշինության մասին» ՀՀ օրենքների, ՀՀ կառավարության N 1563-Ն որոշման պահանջներին։  Միաժամանակ հայտնում եմ Ընկերության պատրաստակամությունը բանավոր, հնարավոր քննարկման ընթացքում վերոգրյալը առավել առարկայական ուսումնասիրելու ուղղությամբ։  **2.2.2. «Գեղարքունիք» ջրօգտագործողների ընկերության գրությունը և առաջարկությունները`**  Ի պատասխան Ձեր 27.12.2024թ. թիվ 02.1/15/6534-2024 գրության` ներկայացնում ենք Ձեզ մեր առաջարկությունները կապված ՀՀ քաղաքաշինության կոմիտեի կողմից ներկայացված Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի լրամշակված նախագծի վերաբերյալ:  2004թ. ՋՕԸ-ի ստեղծման ժամանակ ՀՀ Կառավարության որոշմամբ պետության սեփականությունը համարվող գույքը` պոմպակայանները, շենք-շինությունները հանձնվել է այդ ժամանակ ստեղծված «Մարտունի» ՋՕԸ-ին ՀՀ Կառավարության 16.12.2005թ. 1895-Ա որոշմամբ:  Մեզ անհատույց շահագործման հանձնված պոմպակայանները, շենք-շինությունները գտնվում են Սևանա լճի առափնյա տարածքում` «Սևան» ազգային պարկ»-ի ենթակայության տակ:  Ստորև ներկայացնում ենք այն պոմպակայանները, շենք-շինությունները, որոնք գտնվում են «Սևան» ազգային պարկ» ՊՈԱԿ-ի տարածքում, 1905 նիշի շրջանակներում.   1. Երանոսի պոմպակայան-1902 մ 2. Լիճքի պոմպակայան-1912 մ 3. Մարտունու պոմպակայան-1904 մ 4. Վաղաշենի պոմպակայան-1902 մ 5. Աստղաձորի պոմպակայան-1902 մ 6. Զոլաքարի պոմպակայան-1904 մ 7. Արծվանիստի պոմպակայան (համայնքային)-1902մ   Վերը նշված պոմպակայանների սեփականության (օգտագործման) վկայականներ ձեռք բերելու համար անհրաժեշտ է «Սևան» ազգային պարկ» ՊՈԱԿ-ի համաձայնությունը: Քանի որ այս նախագիծը ներկայացված է պետական կառույցի` ՀՀ քաղաքաշինության կոմիտեի կողմից, ուստի նպատակահարմար է լուծել վերը նշված պոմպակայանների, շենք-շինությունների գրանցման խնդիրը:  **2.2.3. «Ջրառ» ՓԲ ընկերության գրությունը և առաջարկությունները`**  Ի պատասխանՁեր 27.12.2024թ. թիվ 02.1/15/6534-2024 գրության` կապված ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի լրամշակված նախագծի վերաբերյալ դիրքորոշում ներկայացնելու հետ, հայտնվում է հետևյալը.  Սևանա լճի ռեկրեացիոն գոտիներում առաջարկվում է նախատեսել նաև հետևյալ պարտադիր պահանջները (էջ 10-ի «Առաջարկվում է.» բաժնում)՝  - Առաջին բուժօգնության  - Ազդարարման համակարգի  - Հասարակական կարգի պահպանման  կետերի առկայության ապահովում:  Այլ առաջարկություններ և դիտողություններ չունենք:  **2.2.4. «Վեոլա ջուր» ՓԲ ընկերության գրությունը և առաջարկությունները`**  Ի պատասխան Ձեր 27.12.2024թ. թիվ 02.1/15/6534-2024 գրության.  ՀՀ քաղաքաշինության կոմիտեի գրությամբ ստացված՝ ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի լրամշակված նախագծի վերաբերյալ «Վեոլա ջուր» ՓԲԸ-ի առաջարկությունները (գունավորմամբ) ներառված են կից էլեկտրոնային տարբերակով ներկայացված «Տեխնիկական առաջադրանքում»:  Առդիր՝ էլեկտրոնային նյութը՝ 15 էջ: | 2.2.1. «Քաղաքաշինության մասին» ՀՀ օրենքի 19-րդ հոդվածի «բ» կետի մասով առաջարկն ընդունվել է ի գիտություն:  - 3-րդ պարբերությունն ընդունվել է՝ առաջադրանքի «Ընդհանուր պահանջներ» բաժնում կատարվել է լրացում:  - 4-րդ և 7-րդ պարբերություններն ընդունվել են ի գիտություն:  - ինչ վերաբերում է մոնիթորինգին, ապա վերջինիս նկարագրության գործընթացը՝ քաղաքաշինական փաստաթղթերի (գոտևորման) մշակման շրջանակում իրականացվում է նկարագրված կազմով և բովանդակությամբ, թեև նախագծի մշակման կարգի դրույթներով սահմանված է որպես տվյալների հավաքագրում և վերլուծություն: Բացառություն է կազմում սենսորների, չափիչ սարքավորումների, լաբորատոր փորձարքննությունների և հնարավոր զոնդավորման համակարգերի դրույթը, որը սահմանված չէ ո՛չ փաստաթղթի մշակման կարգով, ո՛չ էլ նախագծի դրույթներով, որոնք ներառում են դրանց առնչվող ազդեցությունները:  Հնարավոր է տվյալ հատվածը կիրառվի նախագծի հաստատումից հետո՝ իրականացման գործընթացում:  2.2.2. Ընդունվել է՝ առաջադրանքի «Իրավիճակի նկարագրություն» բաժնում կատարվել է լրացում:  2.2.3. Ընդունվել է՝ ներառվել է առաջադրանքում:  2.2.4. Ընդունվել է՝ կատարվել է լրամշակում: |
| 2.3. **ՀՀ տարածքային կառավարման և ենթակառուցվածքների նախարարություն** | 21-05-2025  ԴԽ/14.1/16832-2025 |
| ՀՀ տարածքային կառավարման և ենթակառուցվածքների նախարարությունը ՀՀ քաղաքաշինության կոմիտեի կողմից մշակված ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի լրամշակված նախագծի /այսուհետ՝ Նախագիծ/ վերաբերյալ հայտնում է հետևյալը․   * առաջադրանքի ընդհանուր պահանջներում նշվում է, որ  առողջ կենսամիջավայրի կազմակերպման և Սևանա լճի էկոհամակարգի պահպանման միջոցառումների շրջանակում նախաձեռնել կոյուղու լոկալ մարքրման կայանների տեղադրում։ Թեև առաջադրանքի նպատակը և դրա մշակման փուլային գործողությունները կեղտաջրերի  մաքրման կայանների ելակետային տվյալների ուսումնասիրության և կառուցման  պահանջներ չեն ենթադրում, քանի որ այս հարցի համար գոյություն ունեն իրավական այլ կարգավորումներ, այնուամենայնիվ հարցի համատեքստում առաջարկվում է անդրադառնալ մաքրման կայանների տեղակայման համար նախատեսվող սանիտարական պահպանման գոտիներին, որը  կոյուղու կառույցներից մինչև բնակելի կառուցապատման, հասարակական շենքերի և սննդի արդյունաբերական (արտադրական) կազմակերպությունների սահմաններն են։ ՀՀ քաղաքաշինության կոմիտեի նախագահի 2022 թվականի հուլիսի 8-ի N 16-Ն հրամանով՝ ՀՀՇՆ 40-01.03-2022 «Կոյուղի. արտաքին ցանցեր և կառուցվածքներ»-ի աղյուսակ 1-ում նշվում է, որ կեղտաջրերի մինչև 200մ3/օր արտադրողականությամբ կենսաբանական և մեխանիկական  մաքրումով  կայանների համար սահմանված գոտին  150 մ է։  Ափամերձ տարածքում գործող  հանգստի և հանրային սննդի օբյեկտներում՝ բացառությամբ խոշոր օբյեկտները, գերակշռող մասը մինչև 200մ3/օր կեղտաջրեր արտանետողներն են։   Ուստի, խնդրում ենք պարզաբանել, թե ինչպե՞ս է  կարգավորվելու  մեխանիկական և կենսաբանական մաքրումով լոկալ ԿՄԿ-ի սանիտարական պահպանման գոտիների հարցը, եթե չի պահպանվում սահմանված 150 մ-ը։  Միաժամանակ տեղեկացնում ենք, որ նախագիծը քննարկվել է ջրային համակարգերը շահագործող «Վեոլիա Ջուր» ՓԲ,  «Ջրառ» ՓԲ և «Գեղարքունիք» ՋՕ ընկերությունների հետ և կից ներկայացվում են նշված ընկերություններից ստացված տեղեկատվությունները։  Առդիր՝ էլեկտրոնային նյութ։ | Մեխանիկական և կենսաբանական մաքրումով լոկալ ԿՄԿ-ի սանիտարական պահպանման գոտիների հարցի վերաբերյալ կից գրությամբ տրվել է պարզաբանում, իսկ ջրային համակարգերը շահագործող ընկերությունների կողմից ներկայացված առաջարկներն ընդունվել են՝ առաջադրանքի նախագծում կատարվել են լրացումներ |
| **2.4. ՀՀ տարածքային կառավարման և ենթակառուցվածքների նախարարություն** | 04-09-2025,  ԴԽ/14.1/29891-2025 |
| ՀՀ տարածքային կառավարման և ենթակառուցվածքների նախարարությունը Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի լրամշակված նախագծի (այսուհետ՝ Նախագիծ) վերաբերյալ սկզբունքային առարկություններ չունի՝ Նախագծում ՀՀ կառավարության 2005 թվականի դեկտեմբերի 29-ի թիվ 2404-Ն որոշման 1-ին, 2-րդ և 4-րդ կետերի և ՀՀՇՆ 32-01-2022 «Ավտոմոբիլային ճանապարհներ» ՀՀ շինարարական նորմերի 87-րդ կետի պահանջները հաշվի առնելու պայմանով։  Միաժամանակ հաշվի առնելով այն, որ Սևանա լճի ջրհավաք ավազանի առափնյա հատվածներում են գտնվում Մ–4, Երևան-Սևան-Իջևան–ՀՀ սահման, Մ-10, Սևան-Մարտունի-Վարդենիս-ՀՀ սահման միջպետական նշանակության ավտոմոբիլային և Հ-7, /Մ-4-Շորժա–Վարդենիս-/Մ - 10/ հանրապետական նշանակության ավտոմոբիլային ճանապարհները, հարկ ենք համարում նշել, որ Մ-10, Սևան-Մարտունի-Վարդենիս-ՀՀ սահման միջպետական նշանակության ավտոճանապարհի կմ76+800-կմ95+200 հատվածի համար կազմվել է ճանապարհի վերակառուցման նախագիծ, որով նախատեսվում է ճանապարհի գոյություն ունեցող նիշը բարձրացնել 3,5մ-ից 4,0մ: | Ընդունվել է ի գիտություն՝ |
| **3. ՀՀ առողջապահության նախարարություն** | 20-08-2024, |
| ԱԱ/04/24885-2024 |
| Ի պատասխան 2024 թվականի օգոստոսի 15-ի Ձեր թիվ 01/11.3/12228-2024 գրության՝ ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի նախագծի (այսուհետ՝ Նախագիծ) վերաբերյալ, առաջարկում եմ Նախագծի.  1) «Նախագծի կառուցվածքը» բաժնից հանել «սանիտարական, հիգիենիկ» բառերը, հաշվի առնելով, որ վերջիններս չեն առնչվում բաժնի կարգավորման ոլորտին,  2) «Նախագծի կազմը» և «Կողմնորոշիչ չափորոշիչներ» բաժիններից հանել «սանիտարական չափանիշներ» բառերը, հաշվի առնելով, որ բնակչության սանիտարահամաճարակային անվտանգության ապահովման ոլորտի իրավական ակտերով չեն կարող կանոնակարգվել ափամերձ ավազոտ լողափերի առավելագույն թույլատրելի ռեկրեացիոն բռնվածությանը, ինչպես նաև ավտոկայանատեղերի տեղադրմանը ներկայացվող պահանջները:  Միաժամանակ, առաջարկում եմ Սևանա լճի ռեկրեացիոն գոտիներում նախատեսել խմելու ջրի և հասարակական զուգարանների ապահովվածության պահանջ:  Հայտնում եմ նաև, որ ռեկրեացիոն (հանգստի, սպորտի (մարզական) և լողի) նպատակով ջրօգտագործման վայրերում մակերևութային ջրային ռեսուրսների ջրի որակը պետք է համապատասխանի ՀՀ առողջապահության նախարարի 2018 թվականի ապրիլի 5-ի թիվ 09-Ն հրամանի պահանջներին: | 1. Ընդունվել է՝ կատարվել է փոփոխություն: 2. Ընդունվել է ի գիտություն՝ առաջադրանքում կատարվել է փոփոխություն և լրացում: |
| **ՀՀ առողջապահության նախարարություն** | 10-01-2025  020.2/548-2025 |
| ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի լրամշակված նախագծի վերաբերյալ դիտողություններ և առաջարկություններ չկան: | Ընդունվել է ի գիտություն |
| **4. ՀՀ շրջակա միջավայրի նախարարություն** | 19-09-2024 |
| 1/16.6/9467-2024 |
| Ի պատասխան Ձեր 2024 թվականի օգոստոսի 15-ի N 01/11.3/12228 գրության՝ ներկայացնում եմ շրջակա միջավայրի նախարարության դիրքորոշումը ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի նախագծի վերաբերյալ։  Առդիր՝ 2 թերթ։  **Դիրքորոշում ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի նախագծի վերաբերյալ**   1. «Ընդհանուր պահանջներ» կետի 2-րդ պարբերությունը պարզաբանման կարիք ունի, մասնավորապես՝ անհրաժեշտ է մանրամասնել ՀՀ նախագահին առընթեր Սևանա լճի հիմնահարցերի հանձնաժողովի կողմից առաջարկված ժամանակացույցի վերաբերյալ տեղեկատվությունը, նշել բարձրացմամբ պայմանավորված՝ 23 տարվա ընթացքում, յուրաքանչյուր տարի լճի մակարդակի 20սմ-ով բարձրացման շուրջ կանխատեսման հիմնավորվածությունը, ինչպես նաև նշել այդ ժամանակահատվածը տարեթվերի միջակայքի տեսքով: Հարկ է նշել նաև, որ սույ կետում առկա չէ լճի ներկայիս մակարդակի վերաբերյալ տեղեկատվություն։ 2. «Փաստացի իրավիճակի նկարագրություն» կետում առաջարկվում է վերլուծել և հաշվի առնել նաև էկոնոմիկայի նախարարության կողմից նախատեսվող՝ զբոսաշրջության ոլորտի օրենսդրական բարեփոխումների և զբոսաշրջային ենթակառուցվածքների զարգացման նպատակով՝ 20 զբոսաշրջային կլաստերների ստեղծման հետ կապված հանգամանքը։ 3. «Նախագծի մշակման նպատակը» կետում նշված «խելացի» սկզբունքների շարքում՝ 2-րդ կետում անհրաժեշտ է «պատմամշակութային ժառանգության» բառակապակցությունից առաջ ներառել նաև «բնության» բառը։ 4. «Նախագծի կառուցվածքը» կետի «գոտևորման նախագիծը» ենթակետի 2-րդ նախադասությունն առաջարկվում է շարադրել հետևյալ խմբագրությամբ՝ «Այն անմիջականորեն կապված է բնակավայրերի և ազգային պարկի համար նախանշված գաղափարների, զարգացման ուղղությունների, կառուցապատման ինտեսիվության և բնակչության/այցելուների տեղաբաշխման իրականացման գործընթացի հետ:» Նույն կետի «Ծավալատարածական գոտևորումը» ենթակետում ներկայացված գոտևորման նորմերով սահմանումներն անհրաժեշտ է խմբագրել: Նույն կետում՝ նախագծի շրջանակում ռեկրեացիոն գոտիների լանդշաֆտային-էկոլոգիական գնահատում կատարելիս անհրաժեշտ է հաշվի առնել նաև «Սևան» ազգային պարկի կառավարման պլանավորման փաստաթղթերի ուսումնասիրումը և դրանցում ազգային պարկի ռեկրեացիոն գոտու հետ կապված միջոցառումները և նպատակները, սույն տեխնիկական առաջադրանքով նախանշված միջոցառումների հետ համապատասխանեցնելու նպատակով։ 5. «Նախագծի կազմը» կետի նախավերջին պարբերությունն անհրաժեշտ է լրամշակել՝ հստակեցնել «հոգեբանական հարմարավետություն» եզրույթի բովանդակությունը։ 6. Նախագծի «Օրենսդրական դաշտ» բաժինը առաջարկվում է համալրել հետևյալ դրույթով՝ «Կապալառուն պարտավոր է հետևել նախագծման աշխատանքների իրականացման ընթացքում տեղի ունեցող օրենսդրական փոփոխություններին և հաշվի առնել դրանք»։ 7. Անհրաժեշտ է նաև հաշվի առնել, որ ներկայումս ռազմավարական էկոլոգիական գնահատման փուլում է գտնվում «Սևան» ազգային պարկի կառավարման պլանի նախագիծը, որով նախատեսված մի շարք միջոցառումներ անուղղակի ազդեցություն են ունենալու ազգային պարկի ռեկրեացիոն գոտու վրա (սահմանների փոփոխություն, զբոսաշրջային ծրագրեր և այլն): | 1. Ընդունվել է կատարվել է ճշգրտում:   Լճի ներկայիս մակարդակի վերաբերյալ տեղեկատվությունը կհայցվի մշակող կապալառուի կողմից՝ նախագիծը մեկնարկելու պահին որպես ելակետային նյութ (համապատասխան ոլորտը համակարգող մարմնից ձեռք բերվող),   1. Ընդունվել է ի գիտություն,   տրվում է պարզաբանում՝ վերլուծելու և հաշվի առնելու գործառույթը վերապահվում է մշակող կազմակերպությանը (ելակետային նյութերի հավաքագրման գործընացում)  (առաջադրանքն ուղարկվել է նաև Էկոնոմիկայի նախարարություն),   1. Ընդունվել է՝ լրամշակվել է, 2. Ընդունվել է ի գիտություն՝ ավելացվել է 7-րդ էջում, 3. Ընդունվել է ի գիտություն-տրվել է լրացուցիչ պարզաբանում, 4. Ընդունվել է և ավելացվել՝ մեկ հավելումով- Կապալառուն պարտավոր է հետևել նախագծման աշխատանքների իրականացման ընթացքում տեղի ունեցող օրենսդրական փոփոություններին, որոնք սահմանված կարգով հաստատված կլինեն մինչ նախագծի փորձաքննությունների անցկացման փուլը և հաշվի առնել դրանք։ 5. Ընդունվել է ի գիտություն,   տրվում է պարզաբանում՝ խնդրում ենք սահմանների ճշգրտմանը, ինչպես նաև զբոսաշրջային ծրագրի ձևավորմանը զուգընթաց տրամադրել դրանք որպես ելակետային նյութ՝ նախագծում հաշվի առնելու, քանի որ ռեկրեցաիոն գոտու կազմակերպումը և դրան համապատասխան մանրամասն գոտևորմամբ օգտագործման չափորոշիչների սահմանումը ներառում է ինչպես զբոսաշրջությունը, այնպես էլ հանգիստն ու բուժումը։ |
| **ՀՀ շրջակա միջավայրի նախարարություն** | 14-01-2025թ.,  1/16.10/258-2025 |
| **Առաջարկներ**  ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի լրամշակված նախագծի վերաբերյալ   1. «Նախագծի մշակման նպատակը» կետում նշված` «խելացի» սկզբունքների շարքում 2-րդ կետն առաջարկվում է լրամշակել հետևյալ կերպ՝ «պատմության և մշակույթի անշարժ հուշարձանների, ինչպես նաև բնության հուշարձանների պահպանություն՝ ի շահ ներկա և գալիք սերունդների», 2. «Նախագծի կառուցվածքը» կետի նախավերջին պարբերությունում առաջարկվում է չներառել «հոգեբանազգացմունքային» եզրույթը, քանի որ ռեկրեացիոն յուրացման արդյունքում շրջակա միջավայրի վրա բացասական հետևանքների և դեգրադացման կանխարգելման տեսանկյունից՝ ափամերձ տարածքների սահմաններում համապատասխան գոտիների առանձնացման և դրանց միջև ֆունկցիոնալ-հատակագծային կապերի կազմակերպման նպատակով՝ վերոնշյալ եզրույթի, որպես որակական չափորոշիչի չափելիությունը, 3. «Նախագծի կառուցվածքը» կետում ռեկրեացիոն յուրացման արդյունքում շրջակա միջավայրի վրա բացասական հետևանքների շարքում նշված՝ «հողի ծածկույթի տրորում» և «հողի վերին շերտի խտացում» կետերի միջև տարընթերցումները բացառելու նպատակով՝ առաջարկվում է դրանք միավորել և լրամշակել հետևյալ կերպ՝ «հողի վերին շերտի խախտում», 4. «Նախագծի կազմը» կետում սահմանվող առափնյա տարածքների բազմագործոն վերլուծությունների՝    1. լանդշաֆտային էկոլոգիաական մեթոդների շարքում առաջարկվում է ներառել նաև.  * Լանդշաֆտի կառուցվածք՝ տարբեր էկոհամակարգերի և դրանց բաղադրիչների (օրինակ՝ անտառային և ջրային տարածքներ, գյուղատնտեսական հողեր և այլն) տարածական բաշխվածության վերլուծություն, * Էկոլոգիական կոռելյացիոն գնահատում**՝** լանդշաֆտի տարբեր տարրերի էկոլոգիական հարաբերակցությունների ուսումնասիրություն,  1. նույն կետում, կազմակեպվող գոտիների տնտեսական ազդեցության ֆինանսական հաշվարկի նպատակով՝ կազմակեպվող գոտիների տնտեսական ազդեցությունը հարակից բնակավայրերի և մարզի վրա գնահատելու առաջարկների ցանկում առաջարկվում է հաշվի առնել նաև Կառավարության համապատասխան որոշումներով ստեղծված, գործող և դեռևս չգործող հանրային լողափերի ուսումնասիրությունները, 2. ներածությունում «այսուհետ՝ պարկ»-ն առաջարկվում է փոխարինել «այսուհետ՝ ազգային պարկ» բառակապակցությամբ, 3. «Կողմնորոշիչ չափորոշիչներ» կետում կլաստերների մշակման գործընթացում ներկայացված չափորոշիչների համատեքստում՝ հարկ է նշել, որ «Սևան» ազգային պարկ» ՊՈԱԿ-ի խորհրդի 2022 թվականի մայիսի 4-ի № 4.1 որոշմամբ հաստատվել է հանրային լողափի բարեկարգման, կահավորման և սպասարկման տրամադրման կարգը, որով սահմանվել է նաև լողափի բարեկարգման, կահավորման և սպասարման տեխնիկական բնութագիրը: Հաշվի առնելով վերոնշյալ հանգամանքը՝ սույն տեխնիկական առաջադրանքում առաջարկվում է ներառել նաև վերոնշյալ կարգի ուսումնասիրման և համապատասխանեցման հանգամանքը, 4. ներկայացված ամփոփաթերթի 6-րդ կետի 7-րդ ենթակետում տրված մեկնաբանության շրջանակներում՝ հարկ է նշել, որ ներկայումս «Սևան» ազգային պարկի 2024-2029 թվականների կառավարման պլանի նախագծի պետական փորձաքննական եզրակացությունը «Շրջակա միջավայրի վրա ազդեցության գնահատման և փորձաքննության մասին» օրենքով սահմանված կարգով ներկայացվել է շրջակա միջավայրի նախարարություն, որի հաստատումից հետո այն հասանելի կլինի շրջակա միջավայրի նախարարության պաշտոնական կայքի համապատասխան բաժնում: | 1. Ընդունվել է՝ կատարվել է փոփոխություն, 2. Ընդունվել է կատարվել է փոփոխություն, 3. Ընդունվել է կատարվել է փոփոխություն, 4. Ընդունվել է կատարվել է լրացում, 5. Ընդունվել է ի գիտություն, 6. Ընդունվել է՝ կատարվել է փոփոխություն, 7. Ընդունվել է կատարվել է լրացում, 8. Ընդունվել է ի գիտություն: |
| **5. ՀՀ էկոնոմիկայի նախարարություն** | 27-08-2024թ., |
| 01/16989-2024 |
| Ի պատասխան Ձեր՝ սույն թվականի օգոստոսի 15-ի թիվ 01/11.3/12228-2024 գրության հայտնում ենք, որ ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի նախագծի վերաբերյալ ՀՀ էկոնոմիկայի նախարարությունն իր լիազորությունների շրջանակում առաջարկություններ և դիտողություններ չունի։ | Ընդունվել է ի գիտություն: |
| **6. ՀՀ բարձր տեխնոլոգիական արդյունաբերության նախարարություն** | 15-08-2024 |
| 01/11.1/7039-2024 |
| Ի պատասխան Ձեր 2024 թվականի օգոստոսի 15-ի թիվ 01/11.3/12228-2024 գրության՝ տեղեկացնում եմ, որ ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի նախագծի (այսուհետ՝ Նախագիծ) վերաբերյալ ՀՀ բարձր տեխնոլոգիական արդյունաբերության նախարարությունն իր իրավասությունների շրջանակում առաջարկություններ և առարկություններ չունի: | Ընդունվել է ի գիտություն: |
| **7. ՀՀ կադաստրի կոմիտե** | 21-08-2024, |
| ՍԹ/13424-2024 |
| Ի պատասխան Ձեր` 2024 թվականի օգոստոսի 15-ի N 01/11.3/12228-2024 գրության՝ հայտնում ենք, որ Կադաստրի կոմիտեն իր գործառույթների շրջանակում ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի նախագծի վերաբերյալ դիտողություններ և առաջարկություններ չունի: | Ընդունվել է ի գիտություն: |
| **8. ՀՀ ներքին գործերի նախարարություն** | 22-08-2024, |
| 43/97/144115-24 |
| Ի պատասխան Ձեր՝ 2024 թվականի օգոստոսի 15-ի թիվ 01/11.3/12228-2024 գրության՝ հայտնում եմ, որ ՀՀ քաղաքաշինության կոմիտեի կողմից մշակված՝ ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի նախագծի վերաբերյալ ՀՀ ՆԳՆ առաջարկություններ չունի։ | Ընդունվել է ի գիտություն: |
| **9. Հայաստանի շինարարների միություն** |  |
|  |
| Սահմանված ժամկետում կարծիք չի ներկայացվել |  |
| **10. Ճարտարապետների պալատ** |  |
|  |
| Սահմանված ժամկետում կարծիք չի ներկայացվել |  |
| **11. Քաղաքաշինության, տեխնիկական և հրդեհային անվտանգության տեսչական մարմին** | 11-09-2024  ՔՏՄ/13.5/26536-24 |
| Ի պատասխան Ձեր N 01/11.3/12228-2024 գրության՝ ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի նախագծի վերաբերյալ՝ հայտնում եմ, որ ՀՀ քաղաքաշինության, տեխնիկական և հրդեհային անվտանգության տեսչական մարմինն առարկություն չունի։ | Ընդունվել է ի գիտություն: |
| **12. ՀՀ ֆինանսների նախարարություն** | 31-08-2024  01/9-1/18503-2024 |
| Ուսումնասիրելով Ձեր 15.08.2024թ-ի N01/11.3/12228-2024 գրությամբ ներկայացված ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի նախագիծը, որով առաջարկվում է սահմանել Նախագծի կառուցվածքին, կազմին, ենթագոտիների տարաբաժանման (առանձ­նացման) կողմնորոշիչ չափորոշիչներին («Լողափնյա հանգստի ենթագոտին», ավտոկայա­նատեղեր, Կանաչապատում, «Սևան» ազգային պարկի քաղա­քաշինական կանոնադրու­թյուն.) ինչպես նաև սահմանվում են փաստաթղթերի մշակման կազմին և բովանդակությանը ներկայացվող լրացուցիչ պահանջները, հայտնում ենք, որ առարկություններ չունենք:  Միաժամանակ առաջարկում ենք Նախագծի տեղեկանք-հիմնավորմամբ ներկայացնել տեխնիկական առաջադրանքին հաջորդող աշխատանքների՝ քաղաքաշինական գոտևորման նախագծի մշակման, խոշորացված ցուցանիշների հիման վրա հաշվարկված ֆինանսական գնահատականն ու ֆինանսավորման աղբյուրները, ինչը հնարավորություն կտա բացահայտելու/գնահատելու ՀՀ պետական բյուջեի ծախսերի վրա Նախագծի հնարավոր ազդեցությունը կամ չեզոք լինելը: | Ընդունված է ի գիտություն  Տրվում է պարզաբանում՝ քաղաքաշինական գոտևորման նախագծի մշակման ֆինանսական ցուցանիշները հաշվարկվել և ներկայացվել են նախապես։  Խոշորացված ցուցանիշների հիման վրա հաշվարկված ֆինանսական գնահատականն ու ֆինանսավորման աղբյուրները նախագծի շրջանակում հաշվարկվել չեն կարող քանի որ ըստ էության գոտևորմանը հաջորդող կառուցապատման նախագծի փուլում յուրաքանչյուր կառուցապատող (ներդնող) ինչն է կատարում ընտրություն կառուցապատման նյութերի-շենքերի/շինություններիհարմարավետության կարգը հետևաբար նաև ներդրման չափը։ Իսկ աղյուրները ներառում են օրենքով չարգելված ցանկացած աղբյուր։  Նախագծում բյուջեի վրա ազդող միակ բաղադրիչը կարող են լինել պետական ճանապարհների առաջարկները (եթե այդպիսիք նախատեսվեն) և մաքրման միասնական կայանները։ Մնացյալ ողջ քաղաքաշինկանա կազմակեպրումն իրականացվում է ներդրողի միջոցների հաշվին։ |
| **12.1. ՀՀ ֆինանսների նախարարություն** | 7-01-2025  034/212-2025 |
| Ուսումնասիրելով Ձեր 20.12.2024թ-ի N01/11.4/20126-2024 գրությամբ ներկայացված ՀՀ Սևանա լճի ջրհավաք ավազանի առափնյա հատվածների քաղաքաշինական գոտևոր­ման նախագծի մշակման տեխնիկական առաջադրանքի նախագիծը, որով առաջարկվում է սահմանել նախագծի կառուցվածքին, կազմին, ենթագոտիների տարաբաժանման (առանձ­նացման) կողմնորոշիչ չափորոշիչներին («Լողափնյա հանգստի ենթագոտին», Ավտոկայա­նատեղեր, Կանաչապատում, «Սևան» ազգային պարկի քաղա­քաշինական կանոնադրու­թյուն), ինչպես նաև փաստաթղթերի մշակման կազմին և բովանդակությանը ներկայացվող պահանջները, հայտնում ենք հետևյալը.  Հիմք ընդունելով, որ Սևանա լճի ջրհավաք ավազանի առափնյա հատվածների քաղաքաշինական գոտևոր­ման նախագծի մշակման նպատակով ՀՀ 2025-2027թթ-ի պետական միջնաժամկետ ծախսերի ծրագրով 2026-2027թթ-ի համար և ՀՀ 2025թ-ի պետական բյուջեով միջոցներ նախատեսված չեն (ընդգրկվել է ՀՀ 2025թ-ի պետական բյուջեի առաջնահերթու­թյունները ներկայացնող N6 հավելվածում՝ 121.4 մլն դրամ արժեքով (առաջին փուլ)), ինչպես նաև նկատի ունենալով Նախագծին կից ներկայացված հաշվարկները, համաձայն որի՝ գոտևորման նախագիծը նախատեսվում է մշակել 2027-2028թթ-ին, առաջարկում ենք տեխնիկական առաջադրանքում և Նախագծի հիմնավորման մեջ արտացոլել քաղաքաշինական գոտևոր­ման նախագծի մշակման ժամկետներն ու ֆինանսական միջոցների բաշխումը:  Միաժամանակ առաջարկում ենք ճշգրտել Նախագծին կից ներկայացված Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման նախահաշվային արժեքի հաշվարկում առկա անճշտությունը: | Ընդունվել է՝ կատարվել է փոփոխություն: |
| **12.2. ՀՀ ֆինանսների նախարարություն** | 8-05-2025  01/9-1/10491-2025 |
| Ուսումնասիրելով Ձեր 25.04.2025թ-ի N01/11.4/6420-2025 գրությամբ ներկայացված՝ ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի նախագիծը (այսուհետ՝ Նախագիծ)՝ հայտնում ենք հետևյալը.  Նախագծով առաջարկվում է սահմանել Սևանա լճի ափամերձ տարածքների որոշ հատվածների՝ նոր պահանջներին համապատասխանող քաղաքաշինական փաստաթղթերի կառուցվածքին, կազմին, ենթագոտիների տարաբաժանման (առանձ­նացման) կողմնորոշիչ չափորոշիչներին («Լողափնյա հանգստի ենթագոտին», Ավտոկայա­նատեղեր, Կանաչա­պա­տում, «Սևան» ազգային պարկի քաղա­քաշինական կանոնադրու­թյուն) և բովանդա­կությանը ներկայացվող պահանջները:  Նախագծի տեղեկանք-հիմնավորման համաձայն՝ քաղաքաշինական գոտևորման նախագծի մշակման նպատակով ՀՀ քաղաքաշինության կոմիտեի և կապալառու կազմա­կեր­պության միջև աշխատանքների կատարման համար կնքվող պայմանագրում նախա­տես­վում է փաստաթղթի մշակման փուլային բաշխում, համաձայն որի՝ 1-ին փուլը նախա­տես­վում է 2027թ-ին, 121.3 մլն դրամ արժեքով, 2-րդ փուլը՝ 2028թ-ին, 283.1 մլն դրամ արժեքով (404.5 մլն դրամ նախահաշվային արժեքի համապատասխանաբար 30% և 70% բաշխվածությամբ):  Մինչդեռ ՀՀ 2026-2028թթ-ի բյուջետային գործընթացի շրջանակներում ՀՀ քաղաքաշինու­թյան կոմիտեի կողմից ներկայացված ֆինանսավորման հայտում Նախագծի ֆինանսավորման պահանջը, վերոնշյալ համամասնությամբ, ներկայացվել է 2026-2027թթ-ի համար, ինչը և ներառվել է ՀՀ ֆինանսների նախարարության կողմից ձևավորած 2026-2028թթ-ի ՄԺԾԾ-ի առաջարկի նախնական տարբերակում:  Ելնելով վերոգրյալից՝ առաջարկում ենք հստակեցնել Նախագծի մշակման փուլերը և ըստ այդմ՝ ՀՀ ֆինանսների նախարարություն ներկայացնել Նախագծի մշակման ֆինանսավորման ճշգրտված հայտը կամ լրամշակել Նախագիծը հիմնավորող տեղեկանքը:  Ինչ վերաբերում է Նախագծի բովանդակությանը և կազմին, ապա առարկություններ չունենք: | Ընդունվել է՝ ֆինանսավորման հայտը և հիմնավորումը լրամշակվել են: |
| **12.3. ՀՀ ֆինանսների նախարարություն** | 4-09-2025  ԴԽ/14.1/29891-2025 |
| Ուսումնասիրելով Ձեր 19.08.2025թ-ի N01/11.4/13253-2025 գրությամբ ներկայացված ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի նախագիծը (ներառյալ լրամշակված տեղեկանք-հիմնավորումը), որով առաջարկվում է սահմանել Սևանա լճի ափամերձ տարածքների կառուցապատման համար նախատեսված հատվածների՝ նոր պահանջներին համապատասխանող քաղաքաշինական փաստաթղթերի կառուցվածքին, կազմին, ենթագոտիների տարաբաժանման (առանձ­նացման) կողմնորոշիչ չափորոշիչներին («Լողափնյա հանգստի ենթագոտին», Ավտոկայա­նատեղեր, Կանաչապատում, «Սևան» ազգային պարկի քաղա­քաշինական կանոնադրու­թյուն) և բովանդակությանը ներկայացվող պահանջները, հայտնում ենք, որ առարկություններ և առաջարկություններ չունենք: | Ընդունվել է ի գիտություն: |
| **13. ՀՀ աշխատանքի և սոցիալական հարցերի նախարարություն** | 23-08-2024  ԱԺ/ԳԽ-2/26649-2024 |
| ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի նախագծի վերաբերյալ Աշխատանքի և սոցիալական հարցերի նախարարությունը առաջարկություններ և դիտողություններ չունի։ | Ընդունվել է ի գիտություն: |
| **14. ՀՀ Գեղարքունիքի մարզպետի աշխատակազմ** | 22-08-2024  01//6697-2024 |
| ՀՀ Գեղարքունիքի մարզպետի աշխատակազմում քննարկվել է ՀՀ քաղաքաշինության կոմիտեի կողմից մշակված ՀՀ Սևանա լճի ջրհավաք ավազանի առափնյա հատվածների քաղաքաշինական գոտևորման նախագծի մշակման տեխնիկական առաջադրանքի նախագիծը /այսուհետ՝ Նախագիծ/:  Տեղեկացնում եմ, որ վերոնշյալ նախագծի վերաբերյալ մարզպետի աշխատակազմը դիտողություններ և առարկություններ չունի: | Ընդունվել է ի գիտություն: |